રાજ્યમાં વધી રહેલા કસ્ટોડિયલ ડેથ મુદ્દે હર્ષ સંઘવીનું મોટું નિવેદન, ગૃહમંત્રીએ પોલીસ અધિકારી, કર્મચારીઓને આપી ચેતવણી - जन मन INDIA
કેન્દ્રીય ગૃહ મંત્રાલયે જાહેર કરેલા આંકડા મુજબ, દેશમાં સૌથી વધુ કસ્ટોડિયલ ડેથ ગુજરાતમાં થયા છે. 2020-21માં ગુજરાતમાં પોલીસ કસ્ટડીમાં સૌથી વધુ મૃત્યુ થયા છે. ગુજરાતમાં એક વર્ષ દરમિયાન પોલીસ કસ્ટડીમાં 17 મૃત્યુ થયા છે.
ત્યારે ગુજરાતમાં વધતા જતા કસ્ટોડિયલ ડેથ મામલે રાજ્યના ગૃહમંત્રી હર્ષ સંઘવીએ મહત્વનું નિવેદન આપ્યું હતું. તેમણે કસ્ટોડિયલ ડેથ મામલે જે તે પોલીસ અધિકારી-કર્મચારી સામે પણ કાર્યવાહી કરવામાં આવશે તેવી ચેતવણી આપી હતી. મળતી માહિતી મુજબ, ગુનાખોરીની ઘટનાઓ સાથે કસ્ટોડિયલ ડેથમાં પણ ગુજરાત દેશમાં મોખરે છે.
2020-21માં ગુજરાતમાં પોલીસ કસ્ટડીમાં સૌથી વધુ મૃત્યુ થયા હતા. જેમાં છેલ્લા 1 વર્ષમાં પોલીસ કસ્ટડીમાં 17 મૃત્યુ થતાં પોલીસ કામગીરી સામે સવાલ ઊભા થયા છે. રાજ્યમાં વધી રહેલા કસ્ટોડિયલ ડેથ મુદ્દે હર્ષ સંઘવીએ નિવેદન આપતા જણાવ્યું કે, કસ્ટોડિયલ ડેથ અંગે પોલીસ સ્ટેશનમાંથી માહિતી મંગાવીએ છીએ, નવસારીની ઘટનામાં પોલીસ અધિકારી, કર્મચારી સામે કડક કાર્યવાહી કરવામાં આવી છે. આવા બનાવમાં મૃત્યુના કારણની તપાસ કરવામાં આવે છે. વિભાગની ક્ષતિ હોય તો તેમાં તપાસ કરી કાર્યવાહી કરીએ છીએ.
બીજીબાજુ સુરતની પોક્સો કોર્ટે અઢી વર્ષની બાળકી પર દુષ્કર્મ કરનારા શખ્સને ફાંસીની સજા ફટકારવા મામલે પણ મંત્રીએ નિવેદન આપ્યું હતું. તેમણે જણાવ્યું કે, તમામ એજન્સીઓ, પોલીસ અને એફએસએલની ટીમે સરાહનીય કામ કર્યું છે. ન્યાયતંત્રએ ત્વરિત ન્યાય આપીને સુંદર ઉદાહરણ પુરુ પાડ્યું છે.
#Ahmedabad#Gujarat#gujaratgoverment#harshshangvi
વહેલી સવારે ધણધણી ઉઠી સૌરાષ્ટ્રની ધરા, આ વિસ્તારમાં અનુભવાયો 3.4ની તીવ્રતાનો ભૂકંપ, લોકોમાં ભયનો માહોલ